अगले कुछ दिनों मैं इन घटनाओं को भूल गया। मगर फिर से एक दिन वही खुशबू रात को 11 बजे से लेकर 1 बजे तक महकने लगे। मैंने यूं ही मकान मालिक को बताया कि जी रात को पता नहीं कौन पॉन्ड्स क्रीम या पाउडर की स्प्रे कर देता है कि सिर में दर्द होना लगता है। मालिक बोला कि बेटा अब किसको बोलेंगे। इतने किराएदार हैं यहां, क्या पता कौन करता है। खैर, अब उस खुशबू से दिक्कत होना बंद हो गई क्योंकि आदत हो चली थी। वह खुशबू जब तक आती रात को और अंदर वाले कमरे में ही आती। मुझे ही नहीं, कभी-कभार में यहां रात को रुक जाने वाले दोस्तों को भी वह खुशबू आती।